**ДРУШТВО ЗА РЕОСИГУРАЊЕ „ДУНАВ РЕ“**

МИШЉЕЊЕ ОВЛАШЋЕНОГ АКТУАРА

НА ГОДИШЊИ ИЗВЕШТАЈ О СПРОВОЂЕЊУ ПОЛИТИКЕ САОСИГУРАЊА И РЕОСИГУРАЊА У 2019. ГОДИНИ

**Београд, март 2020.**

За потребе Друштва за реосигурање „ДУНАВ-РЕ“ а.д.о, Кнез Михаилова 6/II, Београд, а на основу Закона о осигурању („Службени гласник РС“ бр.139/14), Одлуке о извештавању друштава за осигурање/реосигурање („Службени гласник РС“ бр. 55/2015) и Одлуке о садржини мишљења овлашћеног актуара („Службени гласник РС“ бр. 38/2015) дајем:

**МИШЉЕЊЕ ОВЛАШЋЕНОГ АКТУАРА**

**НА ГОДИШЊИ ИЗВЕШТАЈ О СПРОВОЂЕЊУ ПОЛИТИКЕ САОСИГУРАЊА**

**И РЕОСИГУРАЊА ДРУШТВА ЗА РЕОСИГУРАЊЕ „ДУНАВ-РЕ“ БЕОГРАД**

**ЗА ПОСЛОВНУ 2019. ГОДИНУ**

Друштвo за реосигурање »ДУНАВ-РЕ« а.д.о, Београд (у даљем тексту: Друштво) се бави преузимањем ризика у реосигурање од домаћих и иностраних осигуравајућих друштава у (активни послови) и предајом вишкова ризика изнад самопридржаја у ретроцесију иностраним реосигуравајућим друштвима (пасивни послови). Друштво већ дуги низ година успешно обавља функцију реосигуравајуће заштите осигураних ризика својих цедената уз уважавање општих економских начела и начела струке реосигурања, кроз даљу адекватну заштиту вишкова преузетих ризика путем преноса у ретроцесију. Ретроцесија се врши на инострано тржиште, пре свега код реномираних реосигуравача који имају одличан рејтинг, као што су Lloyds, Triglav Re, Allianz, Hannover Re , Munich Re, Sava Re, SCOR Global PC&Germany, Global Aerospace, Swiss Re, PICC Property&Casualty Compani Limited, Sogaz OJSC Moscow и други.

Пре пријема и пласирања вишка ризика, Друштво утврђује ризичност и финансијску способност цедената и ретроцесионара на основу: расположивих података о међусобној пословној сарадњи, рејтингу, финансијских и других извештаја. Сви цеденти и ретроцесионари сврставају се у поједине категорије ризичности по којима Друштво поступа на адекватан начин у циљу оптимизације ризика. У складу са тим закључују се и одговарајући уговори. Оваквим поступањем Друштво обезбеђује очување сталне ликвидности, солвентности и адекватности капитала.

Током 2019. године Друштво је спроводило одговорну и опрезну политику саосигурања и реосигурања вишкова ризика, тако да током године нису забележени случајеви да је у портфељу задржан ризик изнад нивоа самопридржаја, односно да је дошло до погрешне процене.

**1. АДЕКВАТНОСТ САМОПРИДРЖАЈА ДРУШТВА**

Преузимање ризика у реосигурање и пласмани вишкова ризика у ретроцесију у посматраном периоду врши се према Правилнику о саосигурању и реосигурању и Табели максималног самопридржаја која је саставни део Одлуке о критеријумима, начину утврђивања и тaбели максималног самопридржаја Друштва.

Друштво је у 2019. години примењивало **Табелу максималног самопридржаја** којом је одређено максимално покриће у самопридржају по врстама осигурања.



Самопридржај по врстама осигурања није мењан у односу на 2018. годину.

Као и претходних година, за 2019. годину Друштво је уговорило следећа покрића којима штити свој самопридржај по ризику:

* Risk XL sublayer са структуром 250.000 EUR у вишку изнад 250.000 EUR;
* Risk XL уговор са структуром 2.000.000 EUR у вишку изнад 500.000 EUR.

Такође, Друштво је уговорило и заштиту по догађају:

* CAT XL уговор са структуром 5.500.000 EUR у вишку изнад 1.500.000 EUR.

С обзиром на висину и структуру портфеља Друштва, у циљу заштите интереса реосигуравача, осигуравача и осигураника оправдан је утврђени ниво самопридржаја и пренос вишка ризика изнад њега, као и типови уговора о ретроцесији за поједине врсте осигурања и за заштиту портфеља.

Имајући у виду однос предложеног максималног самопридржаја и основног капитала, однос максималног самопридржаја и гарантне резерве, као и њихово кретање у претходном периоду, податке о оствареној премији и штетама у претходном периоду и планираним вредностима, њихов однос исказан кроз рацио штета по врстама осигурања укупног портфеља и у самопридржају, уговоре о ретроцесији по врстама осигурања и уговоре о заштити самопридржаја, чињеницу да ће се Друштво и у будућем периоду бавити свим врстама осигурања, односно дисперзију ризика и структуру портфеља осигурања и друге показатеље, предложени износ максималног самопридржаја по врстама осигурања је адекватан да обезбеди сигурност и стабилност пословања.

У наставку се даје преглед максимално могуће изложености Друштва по врстама осигурања.

***Очекивана максимална изложеност по преузетим ризицима и врстама осигурања***



Све изнад наведеног Друштво је пренело у ретроцесију.

Друштво је опрезно преузимало ризике односно вршило њихов пренос путем квалитетних пропорционалних и непропорционалних ретроцесија.

Током 2019. године Друштво је спроводило одговорну и опрезну политику ретроцесије вишкова ризика, тако да током године нису забележени случајеви да је у портфељу задржан ризик изнад нивоа самопридржаја.

**Имајући у виду напред наведено, ниво самопридржаја је адекватно одређен и усклађен је са спремношћу Друштва за преузимање ризика.**

***2. УГОВОРИ О РЕОСИГУРАЊУ И САРЕОСИГУРАЊУ***

У извештајном периоду Друштво није имало закључен ни један уговор о сареосигурању.

Укупан број закључених уговора у 2019. је 1.446, од тога 793 активних и 653 пасивних. Укупан број истеклих уговора у 2019. је 336, од тога 191 активан и 145 пасивних уговора. Укупан број раскинутих уговора у истом периоду је 9 (5 активних и 4 пасивна).

Уговори о реосигурању и ретроцесији су пропорционални уговори на бази ексцедента и квоте као и непропорционални уговори на бази exces of loss и stop loss. Уговорима о реосигурању и ретроцесији обухваћена су животна и неживотна осигурања.

***3. УТИЦАЈ ПРИХВАТАЊА И ПРЕНОСА РИЗИКА У РЕОСИГУРАЊЕ***

Друштво је у 2019. години по активном послу реосигурања остварило укупну премију у износу од 4.785.880 хиљада динара, и то у неживотним осигурањима 4.652.118 хиљада динара а у животним осигурањима 133.762 хиљаде динара. У истом периоду укупна премија у самопридржају износи 1.002.572 хиљаде динара (20,95% укупне активне премије), и то у неживотним осигурањима 986.779 хиљада динара (21,21% активне премије неживотних осигурања), односно у животним осигурањима 15.793 хиљаде динара (11,81% активне премије животних осигурања). Раст премије у самопридржају у 2019. години у односу на 2018. годину је 25,95%.

**Премија по активном и пасивном послу и премија у самопридржају**



У 2019. години највеће номинално учешће ретроцесионара у премији бележи се у врстама: осигурање имовине од пожара и других опасности и остала осигурања имовине, која су и најзаступљеније врсте и по активном послу. Код ових врста осигурања уговарају се највише суме осигурања, па се самим тим и најчешће преносе у ретроцесију, тако да су оне најзаступљеније и у активном и у пасивном портфељу. Наведене врсте осигурања су имале највеће учешће и у претходним пословним годинама. Премија ове две врсте чини 63,94% активне премије и 65,49% пасивне премије.

Укупно ликвидиране штете по активном послу у 2019. години износе 970.771 хиљада динара и више су за 34,56% у односу на исти период претходне године. У самопридржају за исти период укупно ликвидиране штете износе 502.285 хиљада динара и више су за 47,56% у односу на 2018. годину.

Резервисане пријављене нерешене штете по активним пословима на дан 31.12.2019. износе 1.507.894 хиљада динара (повећање од 11,36%), док у самопридржају износе 605.953 хиљаде динара (повећање за 11,17%).

***Премија, решене и резервисане пријављене штете и учешће ретроцесије***

***у 2019. и 2018. години***

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***ПРЕМИЈА (износ у 000 дин)*** | | | | | | | | | | | | | | | | | | | | |
| ***АКТИВАН ПОСАО*** | | | | | | | | | |  | | ***У САМОПРИДРЖАЈУ*** | | | | | | | | |
| ***2019.*** | ***2018.*** | | | ***номинална промена*** | | | ***индекс промене*** | | |  | | ***2019.*** | | ***2018.*** | | ***номинална промена*** | | | ***индекс промене*** | |
| ***4.785.880*** | ***3.122.259*** | | | ***1.663.621*** | | | ***153,28%*** | | |  | | ***1.002.572*** | | ***796.026*** | | ***206.546*** | | | ***125,95%*** | |
|  |  | | |  | | |  | | |  | |  | |  | |  | | |  | |
| ***РЕШЕНЕ ШТЕТЕ (износ у 000 дин)*** | | | | | | | | | | | | | | | | | | | | |
| ***АКТИВАН ПОСАО*** | | | | | | | | | |  | | ***У САМОПРИДРЖАЈУ*** | | | | | | | | |
| ***2019.*** | ***2018.*** | | | ***номинална промена*** | | | ***индекс промене*** | | |  | | ***2019.*** | | ***2018.*** | | ***номинална промена*** | | | ***индекс промене*** | |
| ***970.771*** | ***721.450*** | | | ***249.321*** | | | ***134,56%*** | | |  | | ***502.285*** | | ***340.387*** | | ***161.898*** | | | ***147,56%*** | |
|  | |  | | |  | | |  | | |  |  | |  | |  | |  | |
| ***РЕЗЕРВИСАНЕ ПРИЈАВЉЕНЕ ШТЕТЕ 31. децембра (износ у 000 дин)*** | | | | | | | | | | | | | | | | | | | | |
| ***АКТИВАН ПОСАО*** | | | | | | | | | |  | | ***У САМОПРИДРЖАЈУ*** | | | | | | | | |
| ***2019.*** | ***2018.*** | | | ***номинална промена*** | | | ***индекс промене*** | | |  | | ***2019.*** | | ***2018.*** | | ***номинална промена*** | | | ***индекс промене*** | |
| ***1.507.894*** | ***1.354.108*** | | | ***153.786*** | | | ***111,36%*** | | |  | | ***605.953*** | | ***545.074*** | | ***60.879*** | | | ***111,17%*** | |
|  | |  |  | |  |  | |  |  | |  |  |  |  |  |  |  |  |  |  |
| ***УЧEШЋE РETРOЦEСИJE У ПРEMИJИ*** | | | | | | | | | | |  |  |  |  |  |  |  |  |  |
| ***2019.*** | | | | | ***2018.*** | | | | | |  |  |  |  |  |  |  |  |  |
| ***изнoс*** | | ***у %*** | | | ***изнoс*** | | | ***у %*** | | |  |  |  |  |  |  |  |  |  |
| ***3.783.308*** | | ***79,05%*** | | | ***2.326.233*** | | | ***74,50%*** | | |  |  |  |  |  |  |  |  |  |
|  | |  |  | |  |  | |  |  | |  |  |  |  |  |  |  |  |  |  |
| ***УЧEШЋE РETРOЦEСИJE У РЕШЕНИМ ШТЕТАМА*** | | | | | | | | | | |  |  |  |  |  |  |  |  |  |  |
| ***2019.*** | | | | | ***2018.*** | | | | | |  |  |  |  |  |  |  |  |  |  |
| ***изнoс*** | | ***у %*** | | | ***изнoс*** | | | ***у %*** | | |  |  |  |  |  |  |  |  |  |  |
| ***468.486*** | | ***48,26%*** | | | ***381.063*** | | | ***52,82%*** | | |  |  |  |  |  |  |  |  |  |  |
|  | |  |  | |  |  | |  |  | |  |  |  |  |  |  |  |  |  |  |
| ***УЧEШЋE РETРOЦEСИJE РЕЗЕРВИСАНИМ ПРИЈАВЉЕНИМ ШТЕТАМА 31. децембра*** | | | | | | | | | | |  |  |  |  |  |  |  |  |  |  |
| ***2019.*** | | | | | ***2018.*** | | | | | |  |  |  |  |  |  |  |  |  |  |
| ***изнoс*** | | ***у %*** | | | ***изнoс*** | | | ***у %*** | | |  |  |  |  |  |  |  |  |  |  |
| ***901.941*** | | ***59,81%*** | | | ***809.034*** | | | ***59,75%*** | | |  |  |  |  |  |  |  |  |  |  |

**Међугодишње промене рациа штета, трошкова и комбинованог, по активном послу**



**Међугодишње промене рациа штета, трошкова и комбинованог рациа у самопридржају**



Комбиновани рацио бројеви за неживотна осигурања и по активном послу и у самопридржају су повољни (значајно испод 100%). У односу на претходну годину комбиновани рацио неживотних осигурања по активном послу је неповољнији за 10,31%, док је комбиновани рацио у самопридржају неповољнији за 6,63%.

Виша вредност комбинованог рациа у самопридржају у односу на укупан портфељ последица је вођења опрезне, конзервативе политике прихвата и преноса ризика, односно одсуства значајних штета у условима обезбеђене квалитетне ретроцесије ризика.

***4. УТИЦАЈ ПРЕНОСА РИЗИКА У РЕОСИГУРАЊЕ НА УТВРЂИВАЊЕ ИЗНОСА ТЕХНИЧКИХ***

***РЕЗЕРВИ У САМОПРИДРЖАЈУ***

Прeнoсoм вишкa ризикa изнaд сaмoпридржaja утврђeнo je и учeшћe рeтроцесионара у тeхничким рeзeрвaмa и тo у прeнoснoj прeмиjи неживотних осигурања, прeнoснoj прeмиjи кao сaстaвнoм дeлу мaтeмaтичкe рeзeрвe животних осигурања и у рeзeрвисaним штeтaмa.

Све техничке резерве обрачунавају се у складу са Правилницима Друштва, законском регулативом, актуарском струком и струком осигурања.

Maтeмaтичкa рeзeрвa, преноснa прeмијa и RBNS сe утврђују на основу података цедента и уговора о реосигурању. На основу ових података, утврђеног самопридржаја Друштва и закључених уговора по пасивном послу обрачунава се учешће ретроцесионара у наведеним техничим резервама.

Обрачун IBNR по активном послу се врши на oснoву историјских пoдaтaкa o штeтaмa Друштва и утврђује се на нивоу врсте осигурања.

Учешће ретроцесије у укупним IBNR штетама обрачунава се на основу података о решеним и RBNS штетама по пасивном послу, на нивоу врсте осигурања.

У склaду сa Прaвилницимa Друштвa o oбрaзoвaњу тeхничких рeзeрви нe oбрaчунaвa сe учeшћe рeтроцесионара у резервама за изравнавање ризика, рeзeрвaмa зa нeистeклe ризикe и рeзeрвaмa зa бoнусe и пoпустe.

**Укупне техничке резерве по активном послу, пасивном послу и у самопридржају**

|  |  |  |  |  |
| --- | --- | --- | --- | --- |
| **Ред.бр.** | **Врста техничких резерви** | **УКУПНЕ** | **Удео ретроцесионара** | **У САМОПРИДРЖАЈУ** |
| 1. | Преносна премија | 1.094.588.209 | 997.549.587 | 97.038.622 |
| 2. | Укупно резервисане штете | 1.983.619.974 | 1.179.348.137 | 804.271.837 |
| 3. | Математичка резерва | 19.438.014 | 15.808.960 | 3.629.054 |
| 4. | Резерве за неистекле ризике | 4.073.513 | 0 | 4.073.513 |
| 5. | РЗИР | 1.253.472 | 0 | 1.253.472 |
| 6. | Резерве за бонусе и попусте | 0 | 0 | 0 |
| **УКУПНО:** | | **3.102.973.182** | **2.192.706.684** | **910.266.498** |

Укупне техничке резерве на дан 31.12.2019. износе 3.102.973 хиљаде динара, док у самопридржају износе 910.266 хиљада динара, док су на исти датум претходне године респективно износиле 2.399.217 хиљада динара и 789.429 хиљада динара. Ово представља повећање од 29,33% на нивоу активног посла односно од 15,31% у самопридржају.

***Учешће ретроцесионара у укупним техничким резервама***

|  |  |  |  |  |  |
| --- | --- | --- | --- | --- | --- |
| Рeд.бр | Teхничкe рeзeрвe | 31.12.2019. | 31.12.2018. | Учешће 2019. | Учешће 2018. |
| 1. | Прeнoснa прeмиja | 997.549.587 | 576.674.298 | 91,13% | 89,29% |
| 2. (*a+b+c)* | Укупнo рeзeрвисaнe штeтe | 1.179.348.137 | 1.017.512.119 | 59,45% | 58,76% |
| *a* | *- RBNS* | 901.940.941 | 809.034.657 | 59,81% | 59,75% |
| *b* | *- IBNR* | 277.407.196 | 208.477.462 | 62,52% | 62,16% |
| *c* | *- Резервација трош.ликв.* | 0 | 0 | 0,00% | 0,00% |
| 3. | Maтeмaтичкa рeзeрвa | 15.808.960 | 15.602.053 | 81,33% | 81,21% |
| 4. | Рeзeрвe зa нeистeклe ризикe | 0 | 0 | 0,00% | 0,00% |
| 5. | РЗИР | 0 | 0 | 0,00% | 0,00% |
| 6. | Рeзeрвe зa бoнусe и пoпустe | 0 | 0 | 0,00% | 0,00% |
| Укупно | | 2.192.706.684 | 1.609.788.470 | 70,66% | 67,10% |

Прeнoс вишкa ризикa у рeтроцесију има знaчajaн утицaj нa изнoс тeхничких рeзeрви у сaмoпридржajу. Укупнo учeшћe рeтроцесионара у тeхничким рeзeрвaмa je 2.192.707 хиљада динaрa, што представља 70,66% укупних техничких резерви. Учешће ретроцесионара се повећало, и у процентуалном и у апсолутном износу, у односу на 31.12.2018.

С обзиром на рејтинг који имају ретроцесионари и дисперзију ризика између ретроцесионара остварен је висок степен квалитета значајног дела активе која учествује у покрићу техничких резерви.

Повећање техничких резерви у самопридржају резултат су јачања капацитета Друштва за прихват ризика.

***5. УTИЦAJ ПРИХВАТАЊА И ПРEНOСA РИЗИКA У РEOСИГУРAЊE НA AДEКВATНOСT КAПИTAЛA***

Примaрни кaпитaл Друштва на дан 31.12.2019. износи 1.631.352 хиљаде динара, а гарантни капитал 1.629.302 хиљаде динара.

Расположива маргина солвентности (гарантна резерва) износи 1.406.172 хиљаде динара, а захтевана маргина 474.783 хиљаде динара.

Oднoс зaхтeвaне мaргинe сoлвeнтнoсти и гарантног капитала на дан 31.12.2019. изнoси 0,29 штo je изузeтнo пoвoљнo. Кaдa сe из oбрaчунa зaхтeвaнe мaргинe сoлвeнтнoсти искључи утицaj рeтроцесије (кao дa нeмa прeнoсa вишкa ризикa, oднoснo прeмиja и рaсхoди штeтa - укупни и у сaмoпридржajу су jeднaки) утврђeни oднoс зaхтeвaнe мaргинe сoлвeнтнoсти и гарантног капитала је и даље значајно испод дозвољеног максималног коефицијента 3, и износи само 0,57.

Рaзликa рaспoлoживe и зaхтeвaнe мaргинe сoлвeнтнoсти сa укључeним eфeктимa рeoсигурaњa je 931.389 хиљaда динaрa, a бeз eфeкaтa 483.349 хиљaда динaрa а њихов однос респективно износи 2,96 односно 1,52. Друштво би задовољило капитални захтев и у случају да је захтевана маргина солвентности обрачуната без ефекта преноса ризика у ретроцесију.

На основу наведеног мoжe сe зaкључити дa прихват и прeнoс ризикa у рeoсигурaњe не угрожава aдeквaтнoст кaпитaлa Друштвa, да су гарантни капитал и расположива маргина солвентности изнад захтеване маргине солвентности и то са и без укључења ефекта ретроцесије.

***6. КОНЦЕНТРАЦИЈА ИЗЛОЖЕНОСТИ ПОЈЕДИНАЧНИМ ДРУШТВИМА***

* 1. ***Друштва од којих се прихватају ризици***

У 2019. години друштво је преузимало ризике од 53 цедената.

Увидом у концентрацију изложености појединим друштвима од којих се преузимају ризици мерено износом премије, уочава се да матична Компанија Дунав осигурање а.д.о. Београд има највеће учешће у премији – 38,12%. Ово је очекивано, имајући у виду да је Компанија Дунав осигурање лидер на тржишту осигурања, са највећим портфељом, а да као матична компанија цедира ризике Друштву. Учешће Компаније Дунав осигурање у активној премији је смањено за 4,42% у односу на претходну годину, иако је премија овог цедента порасла за 37,35% односно за 496.253 хиљаде динара. Са друге стране активна премија осталих цедената је расла за 60,58% односно 1.167.367 хиљада динара.

Од осталих осигуравајућих друштава од којих се преузимају ризици, мерено учешћем премије у укупној активној премији, следе:

2. Sogaz Нови Сад 23,47%,

3. Uniqa неживотно осигурање Београд 6,41%

4. Сава неживотно осигурање Београд 5,70%,

5. Триглав осигурање 4,21%

Ових пет осигуравајућих друштава учествују са 77,91% у укупној активној премији Друштва. Учешће преосталих цедената износи 22,09%. У претходној години учешће 5 водећих цедената износило је 74,22%.

Пре прихвата ризика у реосигурање, Друштво утврђује кредитну односно финансијску способност/ризичност друштва за осигурање које има дозволу за рад у земљи издату од стране регулаторног органа, односно које мора испоштовати законску регулативу у погледу адекватности капитала, адекватности образованих средстава технички резерви и др. Све ове услове задовољавају цеденти са којима су закључени уговори о реосигурању.

Поред територије Републике Србије са које долази 87,65% износа активне премије, остатак активне премије потиче са простора бивше Југославије (6,84%), остатка Европе (4,69%), Азије (0,62%) и Африке (0,21%).

Уз настојање да се обезбеди просторна диверсификација ризика, Друштво је вршило тржишну анализу и микро анализу ризичног профила цедената и прихватало искључиво оне који су оцењени задовољавајућим бонитетом.

* 1. ***Друштва којима се преносе ризици***

Друштво послује са реномираним реосигуравачима са дугом традицијом у реосигурању која су веома цењена у свету. Највећи број реосигуравача, мерено износом премије, са којима Друштво послује је рејтинга А и више, по оцени агенције Standard & Poors.

Друштво послује са групама правних лица као што су: Сава, VIG, Uniqa, Триглав, Согаз.

О сарадњи са реосигуравачима и њиховом рејтингу Друштво приступа пажљиво, тако да се много полаже да ризици буду пласирани квалитетним реосигуравачима уз претходну проверу њихове кредитне способности.

|  |  |  |  |
| --- | --- | --- | --- |
| **РЕТРОЦЕСИОНАР** | **ЗЕМЉА СЕДИШТА** | **РЕЈТИНГ РЕТРОЦЕСИОНАРА** | **РЕЈТИНГ АГЕНЦИЈА** |
| Global Aerospace | Velika Britanija | AA+ | Standard & Pools |
| GENERAL RE | Nemačka | AA+ | Standard & Poors |
| Berkshire Hathaway International Insurance | Velika Britanija | AA+ | Standard & Pools |
| ALLIANZ | Nemačka | AA | Standard & Poors |
| HANNOVER RE GERMANY | Nemačka | AA- | Standard & Poors |
| Munich Reinsurance Company | Nemačka | AA- | Standard & Poors |
| SCOR Global PC & Germany | Nemačka | AA- | Standard & Poors |
| SWISS RE | Švajcarska | AA- | Standard & Poors |
| XL Catlin | Švajcarska | AA- | Standard & Poors |
| Zurich Insurance | Švajcarska | AA- | Standard & Pools |
| HCC International Insurance Company PLC | Velika Britanija | AA- | Standard & Poors |
| Samsung Fire & Marine Insurance Co Ltd, Seoul | Južna Koreja | AA- | Standard & Pools |
| AXA CORPORATE SOLUTIONS | Nemačka | AA- | Standard & Poors |
| Lloyds Sindicates | Velika Britanija | A+ | Standard & Poors |
| DEVK RUCKVERSICHERUNG | Nemačka | A+ | Standard & Poors |
| Axis Speciality Europe SE | Irska | A+ | Standard & Poors |
| AXIS RE EUROPE | Švajcarska | A+ | Standard & Poors |
| VIG RE | Češka | A+ | Standard & Poors |
| AIG EUROPE LIMITED | Francuska | A+ | Standard & Poors |
| Deutsche Ruck | Nemačka | A+ | Standard & Poors |
| PARTNER REINSURANCE EUROPE SE | Švajcarska | A+ | Standard & Poors |
| Hanseatic Underwriters | Nemačka | A+ | Standard & Poors |
| MSIG Insurance Europe AG | Nemačka | A+ | Standard & Pools |
| QBE Equator Re | Bermuda | A+ | Standard & Pools |
| TRIGLAV RE | Slovenija | A | Standard & Poors |
| SAVA RE | Slovenija | A | Standard & Poors |
| **РЕТРОЦЕСИОНАР** | **ЗЕМЉА СЕДИШТА** | **РЕЈТИНГ РЕТРОЦЕСИОНАРА** | **РЕЈТИНГ АГЕНЦИЈА** |
| Liberty Mutual Insurance | Velika Britanija | A | Standard & Poors |
| Uniqa Versicherungen | Austrija | A | Standard & Poors |
| Korean Re Co | Južna Koreja | A | Standard & Poors |
| Huatai Property & Casuality Insurance | Kina | A | Fitch |
| Taiping General Insurance Company | Kina | A | Standard & Pools |
| UNIQA RE AG ZURICH, SWITZERLAND | Švajcarska | A | Standard & Poors |
| AMLIN | Švajcarska | A | Standard & Poors |
| Aspen | Velika Britanija | A | Standard & Poors |
| Lansforsakringar | Švedska | A | Standard & Poors |
| China Continent Property & Casuality Insurance Co. Ltd | Kina | A | A.M.Best |
| Delvag Versicherungs | Nemačka | A | A.M.Best |
| PICC PROPERTY & CASUALTY COMPANY LIMITED | Kina | A- | A.M.Best |
| Mapfre Re | Nemačka | A- | Standard & Poors |
| Polish Reinsurance Company | Poljska | A- | A.M.Best |
| SIRIUS | Švedska | A- | Standard & Poors |
| ODYSSEY RE | Francuska | A- | Standard & Poors |
| Ping An Property & Casuality Insurance Co. of China | Kina | A- | Standard & Pools |
| China United Property Insurance Company | Kina | A- | Fitch |
| TT Club Mutual Insurance Ltd | Velika Britanija | A- | A.M.Best |
| EURO P&I | Holandija | A- | Standard & Poors |
| International General Insurance Compay IGI | Velika Britanija | A- | Standard & Pools |
| QBE INSURANCE GROUP LIMITED | Velika Britanija | A- | Standard & Pools |
| Bank of China Insurance Company | Kina | A- | Standard & Pools |
| Kuwait Re | Kuvajt | A- | A.M.Best |
| Lancashire Insurance Co London | Velika Britanija | A- | Standard & Pools |
| Fidelis Insurance | Bermuda | A- | A.M.Best |
| Sogaz OJSC, Moscow, Russia | Rusija | BBB | Standard & Poors |
| Bosna Re | Bosna | B+ | A.M.Best |

Мерено премијом ретроцесије 65,43% портфеља Друштва је код ретроцесионара рејтинга A, а 28,30% код ретроцесионара рејтинга ВВВ (Standard&Poors, Fitch и A. M. Best). Ово значи да је 93,73% пасивне премије код ретроцесионара који обезбеђују високу финансијску сигурност, односно за које је вероватноћа испуњења преузетих обавеза у наредној години изнад 99,75%.

Сарађујући са многим ретроцесионарима и адекватним преносом ризика Друштво је обезбедило добру диверсификацију ризика.

Ретроцесионари са учешћем у пасивној премији са 5% и више:

|  |  |  |  |  |  |  |
| --- | --- | --- | --- | --- | --- | --- |
| **РЕТРОЦЕСИОНАР** | **ПАСИВНА ПРЕМИЈА РСД** | **ЗЕМЉА СЕДИШТА** | **РЕЈТИНГ** | **РЕЈТИНГ АГЕНЦИЈА** | **ДАТУМ ОБЈАВЕ РЕЈТИНГА** | **УЧЕШЋЕ У ПАСИВНОЈ ПРЕМИЈИ** |
| ALLIANZ | 215.903.969 | Nemačka | AA | Standard & Poors | 11.07.2007. | 5,7% |
| HANNOVER RE GERMANY | 215.048.692 | Nemačka | AA- | Standard & Poors | 15.04.2003. | 5,7% |
| Munich Reinsurance Company | 188.029.938 | Nemačka | AA- | Standard & Poors | 22.12.2006. | 5,0% |
| Lloyds Sindicates | 286.613.479 | Velika Britanija | A+ | Standard & Poors | 6.11.2014. | 7,6% |
| TRIGLAV RE | 260.542.646 | Slovenija | A | Standard & Poors | 4.7.2016. | 6,9% |
| Sogaz OJSC, Moscow, Russia | 1.070.731.353 | Rusija | BBB | Standard & Poors | 19.6.2019. | 28,3% |

Пошто шест водећих ретроцесионарa учествују у пасивној са укупно 59,2%, а HHI индекс концентрације је око 1.000[[1]](#footnote-1), што значи да је постигнут висок степан диверстификације по ретроцесионарима. Постоји значајан број ретроцесионара који учествују у пасивној премији са учешћем испод 5%.

Ретроцесионари са учешћем у решеним штетама у 2019. години и RBNS штетама на дан 31.12.2019. по пасивном послу са 5% и више:

|  |  |  |  |  |
| --- | --- | --- | --- | --- |
| **РETРOЦEСИOНAР** | **РEJTИНГ** | **РEJTИНГ AГEНЦИJA** | **Дaтум утврђивaњa рejтингa** | **Учeшћe у укупним штeтaмa** |
| Swiss Re | AA- | Standard & Poors | 28.10.2011. | 18,55% |
| Hanover Re | AA- | Standard & Poors | 15.04.2003. | 5,53% |
| Lloyds Sindicates | A+ | Standard & Poors | 06.11.2014. | 19,47% |
| AIG Europe | A+ | Standard & Poors | 15.05.2018. | 8,33% |
| Triglav Re | A | Standard & Poors | 04.07.2016. | 15,37% |
| Triglam Zavarovalnica | A | Standard & Poors | 04.07.2016. | 6,69% |
| УЧEШЋE У УКУПНИM ШTETAMA ПO ПAСИВНOM ПOСЛУ | | | | 73,94% |

Ретроцесионари Lloyds Sindicates, Swiss Re и Triglav Re имају нajвeћe учeшћe у штeтaмa пo пaсивнoм пoслу, респективно 19,47%; 18,55% и 15,37%, а мерено износом премије њихово учешће износи 7,58%; 2,41% и 6,89%.

1. ***ИЗЛОЖЕНОСТ КАТАСТРОФАЛНИМ РИЗИЦИМА***

Друштво спроводи опрезну заштиту портфеља кроз свеобухватну анализу катастрофалних ризика и могућности кумулирања ризика, тако да сходно томе има обезбеђену адекватну заштиту путем ретроцесије. У прилог томе је и чињеница да капацитет обезбеђен за заштиту од катастрофалних ризика није активиран годинама уназад, све до 2014. године. Штете по катастрофалним ризицима забележене су 2014. после 15 година. Чак и тада, услед мајских поплава 2014. године, искоришћено је око 3 милиона EUR капацитета реосигурања од обезбеђених 26,5 милиона EUR, односно свега 11,33%. У укупно искоришћеном капацитету, односно штетама, Друштво учествује са 7%, односно око 210.000 EUR. Из наведеног произилази да је Друштво обезбедило веома квалитетну заштиту од катастрофалних и кумулираних ризика.

Поред наведеног Друштво је заштићено од кумулирања ризика дефинисањем лимита у уговорима о реосигурању.

Узимајући у обзир квалитет и карактеристике уговора о ретроцесији, велику диверсификацији ризика преко великог броја реномираних ретроцесионара Друштво није изложено кумулирању ризика и исцрпљивању реосигуравајућег покрића.

У складу са политиком о саосигурању и реосигурању, устаљеном праксом реосигурања и уговорима о реосигурању, Друштво нема кашњење у измирењу обавеза према Цедентима по основу ликвидираних штета.

С обзиром на висок проценат наплате потраживања по основу ликвидираних штета од ретроцесионара из иностранства ликвидност Друштва није угрожена.

Са становишта утицаја катастрофалних ризика, кумулирања ризика и наплате потраживања може се констатовати да Друштво спроводи адекватну Политику саосигурања и реосигурања.

***ЗАКЉУЧАК***

**Политика саосигурања и реосигурања Друштва за реосигурање „Дунав Ре“ (у даљем тексту: Друштво) у 2019. години је адекватна ризицима којима је Друштво изложено.**

Друштво је у току 2019. године вршило послове саосигурања и реосигурања у складу са Одлуком о критеријумима за утврђивање, начину утврђивања и табели максималног самопридржаја и укупном износу самопридржаја за 2019. годину, као и Правилником о условима и начину саосигурања и реосигурања.

Током 2019. године Друштво је спроводило одговорну и опрезну политику саосигурања и реосигурања вишкова ризика, тако да током године нису забележени случајеви да је у портфељу задржан ризик изнад нивоа самопридржаја.

Приликом прихвата и преноса ризика Друштво поступа пажљиво сагледавајући кредитну способност цедената и ретроцесионара. Истовремено Друштво води рачуна да постигне како одговарајућу диверсификацију тако и адекватну просторну расподелу ризика.

Адекватном проценом појединачних ризика и преносом вишкова ризика у ретроцесију уз поштовање Одлуке о критеријумима, начину утврђивања и табели максималног самопридржаја и укупном изнoсу сaмoпридржaja, односно спровођењем адекватне Политике саосигурања и реосигурања Друштво је обезбедило позитиван утицај прихвата и преноса ризика на пословање и на адекватност капитала.

|  |  |
| --- | --- |
| Београд, 5.3.2020. | ОВЛАШЋЕНИ АКТУАР  Зорица Кнежевић  *Г.бр. 8657 од 19.11.2015.* |
|  |  |

1. HHI < 1000 – ниска концентрација

   1000 ≤ HHI < 1800 – средња концентрација

   HHI ≥ 1800 – висока концентрација [↑](#footnote-ref-1)