|  |  |
| --- | --- |
|  | **2019** |
|  | **ДРУШТВО ЗА РЕОСИГУРАЊЕ**  **„ДУНАВ РЕ“ а.д.о.**  **Београд, 27.02.2020. године**   * **С К У П Ш Т И Н И -** |

**И З В Е Ш Т А Ј**

**о мерама које су предузете поводом**

**налаза интерне ревизије у 2019. години**

Послови интерне ревизије у Друштву организовани су у оквиру самосталне и независне пословне функције од 27.05.2005. године. Основне активности и процедуре рада интерна ревизија је спроводила у складу са Правилником о раду интерне ревизије, Годишњим планом, начелима струке и праксом интерне ревизије, међународно признатим стандардима интерне ревизије и етичким принципима интерне ревизије, као и законском регулативом.

Деловање интерне ревизије било је усмерено на контролу функционисања успостављених интерних контрола као и на правилност примене законских прописа и интерних аката у свим областима пословања Друштва а споредено је кроз контроле у стручним службама: сектор за послове реосигурања, сектор за финансије и информатичке послове, сектор за контролинг и развој пословања и сектор за правне и опште послове и управљање људским ресурсима.

Послове интерне ревизије у току 2019. године обављала је Лепосава Поповић, која је запослена у Друштву од 01.06.1996.године а послове интерног ревизора обавља од 01.06.2017.године.

У складу са утврђеним активностима и процедурама рада као и усвојеним планом рада, интерна ревизија je у току 2019. године извршила 8 ревизија предвиђених Годишњим планом рада интерне ревизије за 2019. годину. О свим извршеним ревизијама сачињени су појединачни извештаји.

У складу са законским прописима, интерна ревизија је сачинила четри квартална извештаја о раду и годишњи извештај о раду за 2019. годину, предложила мере за унапређење пословања и пратила њихово извршење.

Квартални и годишњи извештај о раду интерне ревизије разматрани су и усвојени на седницама Надзорног одбора и достављани Народној банци Србије, заједно са Одлукама Надзорног одбора а у склопу редовног извештавања у смислу члана 159. Закона о осигурању („Службени гласник РС“, бр. 139/14) и на основу Одлуке о извештавању друштава за осигурање/реосигурање („Службени гласник РС“, бр. 55/2015) које друштво за осигурање доставља Народној Банци Србије и о начину и роковима достављања тих података.

Током 2019. године, Надзорни одбор је, у складу са Законом о осигурању („Службени гласник РС“, бр.139/14) и Статутом Акционарског друштва за реосигурање „Дунав Ре“, пратио рад Интерне ревизије и усвојио све извештаје Интерне ревизије.

Интерна ревизија је у оквиру конторлисаних области сагледала пословне процесе са аспекта:

примене законских, подзаконских и интерних аката Друштва,

праћења, провере и унапређење система рада,

идентификације ризика којима је друштво изложено или се може очекивати да буде изложено,

оцене и вредновања успостављеног система интерне контроле и

издавања одговарајућих препорука за отклањање уочених неправилности и недостатака и за унапређење примењених поступака и система рада.

Интерни ревизор је у складу са налазима извршених контрола у току 2019.године предложио и пратио извршење две препоруке у циљу унапређења процеса пословања и отклањања неправилности у Друштву и то:

- у периоду од 01.01. до 31.03.2019. године 1 препорука (реализована)

- у периоду од 01.10. до 31.12.2019. године 1 препорука (рок 31.03.2020.)

Спроведеном контролом извршења датих препорука односно праћењем предузетих мера за њихову реализацију, предузете су адекватне мере у спровођењу дате препоруке у току првог квартала 2019.године а оцена предузетих мера за спровођење друге препоруке дате у току четвртог квартала 2019.године, биће дата након извршења, обзиром да је рок за реализацију до 31.03.2020.године.

**27. фебруар 2020. године**

**Београд**

**ПРЕДСЕДНИК**

**НАДЗОРНОГ ОДБОРА**

**Ана Ћетковић**